kardosdrur/scandi-wiki huggingface dataset:
Ralf Pittelkow

Ralf Pittelkow (født 9. april 1948 i Sønderborg) Er en dansk debattør og redaktør.

Pittelkow blev student fra Sønderborg Statsskole i 1966 og mag.art. i litteraturvidenskab fra Københavns Universitet i 1973. Fra 1973 til 1992 var han adjunkt og lektor ved Institut for Litteraturvidenskab, Københavns Universitet. I 17 år, frem til slutningen af 2011, var han politisk kommentator på Morgenavisen Jyllands-Posten. Mellem 1994-2011 var han ligeledes tilknyttet som kommentator på TV2. Efter tiden på Jyllands Posten blev ansvarshavende redaktør af bloggen 
Den Korte Avis., som han selv stiftede med sin kone - journalist og tidl. minister Karen Jespersen. 

Pittelkow var personlig rådgiver for Poul Nyrup Rasmussen og har i mange år været gift med politikeren Karen Jespersen. Pittelkow har som sin hustru været engageret i både VS og Socialdemokratiet.

I 1997 modtog han Laust Jensen-Prisen.

Pittelkow hørte i 70erne til på den politiske venstrefløj med tilknytning til VS men har med tiden bevæget sig ud på den yderste højrefløj, hvor han sammen med sin kone indtager et kritisk standpunkt i debatterne om islamisme og indvandrerpolitik.

Bibliografi 
 Det personlige samfund - et portræt af den politiske tidsånd 2001
 Efter 11. september - Vesten og islam 2002
 Forsvar for nationalstaten 2004
 Islamister og naivister - et anklageskrift 2006 med Karen Jespersen
 Mit liv som dansker 2009. Selvbiografi
 Islams magt. Europas nye virkelighed 2010 med Karen Jespersen

Referencer 

Personer fra Sønderborg
Journalister fra Danmark
Debattører fra Danmark
Spindoktorer
Ansatte ved Københavns Universitet
Selvbiografer fra Danmark
Politikere fra VS
Socialdemokrater fra Danmark
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog
Connie Meiling

Connie Meiling (født 29. november 1930 i København) også kaldet Lille Connie, er en tidligere dansk barneskuespiller.

Filmografi 
 Kidnapped (1935)
 Snushanerne (1936)
 Panserbasse (1936)
 Der var engang en vicevært (1937)
 Inkognito (1937)
 Den mandlige husassistent (1938)
 Pas på svinget i Solby (1940)
 En ganske almindelig pige (1940)

Eksterne henvisninger 
 

Børneskuespillere fra Danmark
Personer fra København
Maginot-linjen

Maginot-linjen er en fransk befæstningslinje bygget i 1930'erne i Alsace ved grænsen til Tyskland mellem Luxemburg og Rhinen. Linjen er opkaldt efter den franske forsvarsminister, som fik ført beslutningen om linjen igennem.

Maginot-linjen fik efter 2. verdenskrig ry for ikke at have virket, fordi Tyskland besejrede Frankrig. Men linjen opfyldte sit formål, idet Tyskland ikke angreb det område, som linjen forsvarede, men måtte foretage et dristigt angreb over Ardennerbjergene.
Det franske forsvar forstod imidlertid ikke at udnytte de fordele, linjen gav.

Selve linjen var opbygget af en blanding af mindre, enkeltstående bunkers samt små og store underjordiske fæstningsanlæg. De store fæstningsanlæg kunne have en besætning på op imod 1.000 mand.
Tyskerne forsøgte ved enkelte lejligheder at angribe linjen, men det lykkedes dem kun at nedkæmpe et mindre, ikke helt færdigbygget fort, som lå isoleret i linjens vestlige ende.

Maginot-linjen overgav sig ca. en uge efter, at den øvrige franske hær overgav sig.

Der er i dag indrettet museer i mange af fæstningsanlæggene. Som i det lille fort Immerhof og det store fort Schonenbourg. Det franske forsvar anvender fortsat ganske få anlæg til fx depoter.

Maginot-linjen opstod af resterne fra 1.verdenskrig ved Verdun. Fra højderne ved Maginot-linjen kunne Frankrig sikre sig mod tyskerne.
Det vidste Nazityskland, så i stedet for at slå til mod hoveddøren, gik de gennem Belgien og bankede på bagdøren. Hermed var Frankrig slået.

Se også 
 André Maginot
 Siegfried-linjen

Ekstern henvisning 

 Maginotlinien 
 Fort Hackenberg

Frankrigs historie
Lokaliteter i Frankrig i 2. verdenskrig
Fæstningsanlæg i Frankrig
Dirke

Dirke er en skikkelse fra den græske mytologi. Hendes navn falder sammen med en flod, der løb nær oldtidsbyen Theben, hvor hun var dronning. Hendes navn knyttedes til og blev ofte brugt synonymt med byen. Hun er en del af den sagnkreds, der knytter sig til byen, og som i oldtiden især var kendt fra det nu tabte værk Thebaiden.

Myten 
Ifølge sagnene var Dirke gift med kong Lukos, der var værge for Labdakos. Da Labdakos døde ung, måske fordi han (som sin onkel Pentheus lagde sig ud med byens mænader, overtog Lukos igen kongemagten - nu som værge for Labdakos' søn Laios. Antiope blev skyld i kongeparrets undergang: Fordi hun var stukket af fra sin far Nykteos, Lukos' bror, og havde giftet sig med kong Epopeus af Sikyon, udsatte Dirke og Lukos hende for fængsel og anden overlast. Antiope havde  to sønner som hun havde efter at Zeus havde voldtaget hende. Han var kommet til hende i skikkelse af en faun. De to brødre, Amphion og Zethus, hævnede deres mor ved at dræbe Lukos og binde Dirke til en tyr, der trampede hende ihjel. På stedet sprang der en kilde.

Dirke var knyttet til dionysoskulten, der ifølge de græske myter var opstået i Theben.
Pausanias (9.17.6) skriver, at Dirke fulgte dionysoskulten mere end nogen anden, og at Antiope blev straffet med vanvid af Dionysos for sine sønners dåd.

Dirke i kunsten 
Den antikke kunst ynder motivet, hvor Dirke straffes af Antiopes sønner. Især på vasemalerier. Romerne brugte det også: det kendes i mosaikker og murmalerier fra blandt andet Pompeji. Den nok mest berømte fremstilling er den monumentale Farnesetyr, der er en kopi af en græsk statue og som i oldtiden stod i Caracallas termer.

Græsk mytologi
Udenrigsministre fra Danmark

Dette er en liste over ministre for Udenrigsministeriet siden oprettelsen af ministeriet i 1848.

Udenrigsministre

Fodnoter 

 
Lister over ministre fra Danmark
Grønspætter

Slægten Grønspætter (Picus) er en slægt indenfor spætterne.

Arter 
 Båndet grønspætte, Picus mineaceus
 Gulnakket grønspætte, Picus chlorolophus
 Rødvinget grønspætte, Picus puniceus
 Gulstrubet grønspætte, Picus flavinucha
 Pletstrubet grønspætte, Picus mentalis
 Burmagrønspætte, Picus viridanus
 Bambusgrønspætte, Picus vittatus
 Skælstrubet grønspætte, Picus xanthopygaeus
 Skælbuget grønspætte, Picus squamatus
 Japansk grønspætte, Picus awokera
 Grønspætte, Picus viridis
 Berbergrønspætte, Picus vaillantii
 Rødhalset grønspætte, Picus rabieri
 Sorthovedet grønspætte, Picus erythropygius
 Gråspætte, Picus canus

Egentlige spætter
Vendehalse

Vendehalse (Jynx) er en slægt indenfor spættefuglene.

Det er den eneste slægt i underfamilien Vendehalse (Jynginae).

Arter 
De to arter i slægten Jynx:
 Vendehals (Jynx torquilla)
 Rødstrubet vendehals (Jynx ruficollis)
Egentlige spætter

Underfamilien Egentlige spætter (Picinae) er den største underfamilie indenfor spættefuglene. Den indeholder 25 slægter og 188 arter.

Udvalg af arter 
 Slægt Blythipicus Bonaparte, 1854 (2 arter)
 Kastaniebrun Spætte Blythipicus pyrrhotis

 Slægt Campephilus G.R. Gray, 1840 (11 arter)
 Elfenbensspætte Campephilus principalis, sandsynligvis uddød.
 Kejserspætte Campephilus imperialis, uddød.

 Slægt Campethera G.R. Gray, 1841 (12 arter)
 Småplettet spætte Campethera punctuligera

 Slægt Celeus Boie, 1831 (12 arter)
 Kravespætte Celeus torquatus

 Slægt Chrysocolaptes Blyth, 1843 (2 arter)
 Hvidnakket sultanspætte Chrysocolaptes festivus
 Stor sultanspætte Chrysocolaptes lucidus

 Slægt Colaptes Vigors, 1825 (9 arter)
 Guldspætte Colaptes auratus
 Andesguldspætte Colaptes rupicola

 Slægt Dendrocopos (Flagspætter) Koch, 1816 (20 arter)
 Hvidrygget flagspætte Dendrocopos leucotos
 Syrisk flagspætte Dendrocopos syriacus

 Slægt Dendropicos Malherbe, 1849 (15 arter)
 Gulbuget askespætte Dendropicos goertae

 Slægt Dinopium Rafinesque, 1814 (4 arter)
 Sortgumpet sultanspætte Dinopium benghalense

 Slægt Dryocopus Rafinesque, 1814 (7 arter)
 Sortspætte Dryocopus martius
 Amerikansk sortspætte Dryocopus pileatus

 Slægt Gecinulus Blyth, 1845 (2 arter)
 Grønhovedet Spætte Gecinulus grantia

 Slægt Geocolaptes Swainson, 1832 (1 art)
 Jordspætte Geocolaptes olivaceus

 Slægt Hemicircus Swainson, 1837 (2 arter)
 Perlerygget spætte Hemicircus concretus

 Slægt Hypopicus Bonaparte, 1854 (1 art)
 Brunbuget Flagspætte Hypopicus hyperythrus

 Slægt Meiglyptes Swainson, 1837 (3 arter)
 Sortbroget Tigerspætte Meiglyptes jugularis

 Slægt Melanerpes Swainson, 1832 (23 arter)
 Agernspætte Melanerpes formicivorus
 Gilaspætte Melanerpes uropygialis
 Rødhovedet spætte Melanerpes erythrocephalus
 Zebraspætte Melanerpes carolinus

 Slægt Mulleripicus Bonaparte, 1854 (3 arter)
 Stor myrespætte Mulleripicus pulverulentus

 Slægt Picoides Lacepede, 1799 (13 arter).
 Amerikansk flagspætte Picoides villosus
 Dværgflagspætte Picoides pubescens
 Tretået spætte Picoides tridactylus
 Rødpenslet flagspætte Picoides borealis
 Sortrygget flagspætte Picoides arcticus

 Slægt Piculus Spix, 1824 (10 arter)
 Gråkronet Spætte Piculus auricularis

 Slægt Picus (Grønspætter) Linnaeus, 1758 (15 arter)
 Grønspætte Picus viridis
 Gråspætte Picus canus
 Gulnakket grønspætte Picus chlorolophus

 Slægt Reinwardtipicus Bonaparte, 1854 (1 art).
 Orangerygget Spætte Reinwardtipicus validus

 Slægt Sapheopipo Hargitt, 1890 (1 art).
 Okinawaspætte Sapheopipo noguchii

 Slægt Sphyrapicus S.F. Baird, 1858 (4 arter).
 Gulbuget saftspætte Sphyrapicus varius
 Rødhovedet saftspætte Sphyrapicus ruber
 Rødnakket saftspætte Sphyrapicus nuchalis

 Slægt Veniliornis Bonaparte, 1854 (13 arter).
 Pletøret Spætte Veniliornis affinis

 Slægt Xiphidiopicus Bonaparte, 1854 (1 art).
 Cubagrønspætte Xiphidiopicus percussus

Kilder/Eksterne henvisninger 

 Oversigten i Wikispecies. 
 Taxonomisk tjekliste fra ITIS. 

 

th:นกหัวขวาน
Flagspætter

Slægten Flagspætter (Dendrocopos) er en slægt indenfor spætterne.

 Sulawesiflagspætte,  Dendrocopos temminckii
 Filippinsk flagspætte,  Dendrocopos maculatus
 Brunisset Flagspætte,  Dendrocopos nanus
 Sundaflagspætte,  Dendrocopos moluccensis
 Gråisset flagspætte,  Dendrocopos canicapillus
 Grå flagspætte,  Dendrocopos kizuki
 Lille flagspætte,  Dendrocopos minor
 Brunpandet flagspætte,  Dendrocopos auriceps
 Okkerflagspætte,  Dendrocopos macei
 Bryststribet flagspætte,  Dendrocopos atratus
 Gulkronet flagspætte,  Dendrocopos mahrattensis
 Arabisk flagspætte,  Dendrocopos dorae
 Brunbuget flagspætte,  Dendrocopos hyperythrus
 Darjeelingflagspætte,  Dendrocopos darjellensis
 Karminbrystet flagspætte,  Dendrocopos cathpharius
 Mellemflagspætte,  Dendrocopos medius
 Hvidrygget flagspætte,  Dendrocopos leucotos
 Stor flagspætte,  Dendrocopos major
 Syrisk flagspætte,  Dendrocopos syriacus
 Hvidvinget flagspætte,  Dendrocopos leucopterus
 Broget flagspætte,  Dendrocopos assimilis
 Himalayaflagspætte,  Dendrocopos himalayensis
Kurt Westergaard

Kurt Westergaard (født 13. juli 1935 i Døstrup, død den 14. juli 2021) var en dansk karikaturtegner, siden 1983 karikaturtegner for Jyllands-Posten. Han blev særdeles kendt for i 2005 at have tegnet en af Muhammed-tegningerne, der forestiller Muhammed med en bombe i turbanen.

Baggrund 
Westergaard var lærer 1958 fra Ranum Seminarium og tysklærer på Grindsted Kost-og Realskole. Han blev i 1968 ansat som skoleinspektør på en specialskole på Djursland under Socialstyrelsens Specialskolesystem, tidligere kendt som åndssvageforsorgen.

Vestergaard staves med enkelt V, men hans 'nom de guerre' er KW.

Kunstneren Kurt Westergaard 
Kurt Westergaard stoppede på Jyllands-Posten som 75-årig og begyndte samtidigt som kunstner. Hans tegninger blev efterspurgte og sælges i dag i 58 lande verden over.

Galleri Draupner i Skanderborg havde på syv år 20 udsolgte udstillinger med Kurt Westergaards kunst. Galleriet flyttede senere til Luxembourg under navnet Art International Luxembourg og udstillede der Kurt Westergaards værker.

Drabsforsøg og trusler 
Efter at Kurt Westergaard på opfordring fra Politiets Efterretningstjeneste (PET) havde levet i skjul i et par måneder, anholdt PET den 12. februar 2008 tre personer med tunesisk baggrund, som angiveligt skulle have haft til hensigt at slå tegneren ihjel.

Den 1. januar 2010 klokken 22 trængte en 28-årig mand med somalisk baggrund ind i Westergaards hjem ved at smadre ruden i hoveddøren. Westergaard slap fra overfaldet ved at låse sig inde i et sikringsrum/toilet. Overfaldsmanden blev skudt i den ene arm og det ene ben af politiet, der hurtigt ankom til stedet, da han angreb dem med økse og kniv.
Han blev idømt 10 års fængsel og udvisning af Danmark for bestandigt i Vestre Landsret den 22. juni 2011.

I marts 2013 blev en 29-årig psykiatrisk anbragt mand varetægtsfænglet efter at være fremkommet med bombetrusler mod Westergaard.

Henvisninger

Eksterne henvisninger 

 
 

Danskere i 1900-tallet
Danskere i 2000-tallet
Tegnere fra Danmark
Muhammed-tegningerne
Attentater
Ateister fra Danmark
Lærere fra Danmark
Gistrup Kirke

Gistrup Kirke er en moderne kirke, som ligger i den vestlige del af Gistrup, med kirkeskib orienteret mod nord og alteret drejet mod nordvest.

Kirken er tegnet af arkitekt Holger Jensen, København. Grundstenen nedlagdes den 21. april 1985 af kirkeminister Mette Madsen, og kirken blev indviet den 23. marts 1986. Idéen var at skabe en landsbykirke af moderne tilsnit. Arkitekten har ligeledes tegnet alterbord og døbefont, som begge er udført i bornholmsk granit. Til døbefonten findes dåbsfad og spand i messing, udført af guldsmed Bent Exner.

Alterbilleder er af væveren Berit Hjelholt, Fjerritslev. I forbindelse med indvielsen donerede Sparekassen Nordjylland billedet Palmesøndag af den lokale kunstner Kirsten Tellefsen; billedet er ophængt ved konfirmandstuen.

Kirkens orgel er bygget af Marcussen & søn, Åbenrå, i 1988 og har 15 stemmer fordelt på hovedværk, brystværk og pedal.

I tårnet hænger to klokker, fremstillet i Frankrig i 1976 og 1985. Klokkerne er afstemt i forhold til klokkerne ved nabokirkerne i Nøvling og Søndertranders.

Kirken ligger i en grøn kile i byen, og i denne, øst for kirken, findes en kirkegård, hvor menighedsrådet på den anonyme gravplads har rejst en sten med inskriptionen Kendt af Gud.

Nord for kirkegården fandtes indtil 2005 en træbarak, som i de 11 år fra 1975 og frem til den nuværende kirkes indvielse tjente som kirke. Barakken har de efterfølgende 19 år virket som spejderhuset Koglen.

Kilder 
 Brochuren Gistrup Kirke, sognepræst Flemming Markussen og ingeniør Ejvind Nørgaard, 2003.
 Sognets hjemmeside.

Eksterne kilder og henvisninger 
 Information om orgelbyggere 
 Kirsten Tellefsens kirkeudsmykninger 
 Gistrup Kirke hos KortTilKirken.dk

Kirker i Aalborg Kommune
Kirker i Aalborg Stift
Kirker i Aalborg Amt
Kirker tegnet af Holger Jensen
Kirke
Pottingeriaceae

Pottingeriaceae er en monotypisk familie med én slægt og én art, som vokser i Sydøstasien. Det er stedsegrønne træer med en tynd kork på stammer og grene. Bladene er skruestillede og helrandede med ganske korte stilke. Blomsterne er samlet i bundter, hvor de enkelte blomster er små med et enkelt frugtanlæg. Frugten er en tør kapsel.

Plantefamilier
Undskyldning

En undskyldning er et udsagn eller handling, der beklager noget, der er sagt eller gjort (eller undladt) med det formål at opnå tilgivelse.

En undskyldning kan også indeholde en forklaring på det skete (eller på undladelsen).

Referencer 

Etik
Hukommelseskort-adapter

En hukommelseskort-adapter eller pt. mest kendt som en flash-kortadapter, hukommelseskort-læser, flash-kortlæser eller flash card reader – og mindre kendt som flash RAM læser, er en mindre boks, som kan formidle læseadgang og skriveadgang mellem en eller flere typer hukommelseskorts grænseflader, og som typisk har en USB-grænseflade. Selvom de også kaldes hukommelseskort-læsere, flash-kortlæsere eller flash card readers, kan de som nævnt rent faktisk både skrive og læse flashlagerkort.

Man kan groft dele hukommelseskort-adaptere i følgende: Dem, der kun er beregnet til:
 én hukommelseskort-grænseflade ved USB 2.0 full-speed (12 Mbit/s, flest 2006) eller USB high-speed (480 Mbit/s, få).
 en del hukommelseskort.grænseflader typisk 6-in-1, 16-in-1, 18-in-1 og 19-in-1 ved USB 2.0 full-speed (12 Mbit/s, alle? 2006).
 flere hukommelseskort-grænseflader typisk 23-in-1 USB High-speed (480 Mbit/s, muligvis flest 2006). Har vist også understøttelse af SD ultra og muligvis SD Ultra II.
 mange hukommelseskort-grænseflader typisk 30-in-1, 52-in-1, 53-in-1 USB High-speed (480 Mbit/s, muligvis flest 2006). Har vist også understøttelse af SD extreme.

For lagerbehov på 2GB eller mere bør man se efter hukommelseskort-adapterer, der understøtter grænsefladen SDHC.

Eksterne henvisninger 

Flash-lagre
Computerlagringsenheder
Metteniusaceae

Metteniusaceae er en lille familie med én slægt (Metteniusa) og syv arter af træer, som alle findes i Mellemamerika og den nordvestlige del af Sydamerika. Det er stedsegrønne træer med hele og helrandede blade, som mangler stilk. Blomsterne er samlet i duske, hvor de enkelte blomster har forvredne kronblade og lange støvfang. Frugten er en uregelmæssigt ribbet samlefrugt.

Plantefamilier
Medusandraceae

Medusandraceae er en lille familie med én slægt og to arter, som vokser i tropisk Vestafrika. Det er træer, hvis blade har lange stilke, som er opsvulmede ved den yderste ende. Bladene er fint takkede med markerede ribber, som begynder ved basis. Blomsterne sidder samlet i næsten rakleagtige stande ved bladhjørnerne. De enkelte blomster har lange og iøjnefaldende støvbærere, der sidder overfor hver sit tilbagebøjede kronblad. Frugten er en kapsel med et enkelt frø.

Plantefamilier
Hoplestigmataceae

Hoplestigmataceae er en lille familie med én slægt og to arter, som findes i Vestafrika. Det er løvfældende træer med et tyndt korklag. Bladene er skruestillede, fjernervede og helrandede. Blomstringen er endestillet med blomster, som har sammenvoksede bægerblade og 11-14 kronblade. Frugten er en samlefrugt med blivende bæger.

Plantefamilier
Letklinker

Letklinker (el. letklinkenødder) er små kugler fremstillede af plastisk ler, der ved høje temperaturer brændes og ekspanderer i en roterovn. Ved ekspansionen indkapsles mange luftlommer, der så hver er omgivet af en keramisk væg (den brændte ler).

Materialet anvendes enten alene som et kapillarbrydende lag eller indstøbt i beton som letklinkerbeton, der fremstilles både som hele vægelementer og mindre blokke.

Produktet har opnået stor udbredelse under handelsnavnet Leca® som også er et registreret varemærke – og Hydroton – hydrofile letklinker egnet til hydrokultur.

Keramik
Byggematerialer
Bygningsisoleringsmaterialer
Sten
Søbysøgård

Søbysøgård er en gammel hovedgård og gods, der ligger vest for Nørre Søby på Midtfyn. Den er kendt fra 1400-tallet, hvor den var ejet af flere generationer af slægten Urne. Hovedbygningen består af tre fløje med takkede gavle og et tårn med spir på den ene sidefløj. En indskrift på midterfløjen fortæller, at den er opført af Hans Lindnow i 1641.

Der har en overgang været husholdningsskole på godset. Staten købte det i 1933 og brugte det til ungdomsfængsel til 1973. I dag er Statsfængslet på Søbysøgård et åbent statsfængsel med plads til 134 indsatte – heraf 26 indsatte i en halvåben afdeling.

Søbysøgård Gods er på 182 hektar

Ejere af Søbysøgård 

 (1465-1480) Jørgen Urne
 (1480-1543) Knud Jørgensen Urne
 (1543-1577) Axel Knudsen Urne
 (1577-1590) Erik Axelsen Urne / Otto Axelsen Urne
 (1590-1616) Erik Axelsen Urne
 (1616-1618) Breide Rantzau
 (1618-1642) Hans Johansen Lindenov
 (1642-1660) Christoffer Urne
 (1660-1669) Christian Urne
 (1669-1700) Anna Sophie Krabbe gift Urne
 (1700-1720) Ivar Krabbe
 (1720-1722) Anne Christence Rosenkrantz gift Krabbe
 (1722-1730) Paul Otto Gamm
 (1730-1752) Frederik von Holsten
 (1752-1755) Wulf Sivert Rosenkrantz
 (1755-1802) Axel Rosenkrantz
 (1802-1803) Mogens Frederik Rosenkrantz / Erik Skeel Rosenkrantz
 (1803-1805) Erik Skeel Rosenkrantz
 (1805-1820) Søren Hillerup
 (1820-1828) Jens Wedel
 (1828-1844) Johan Philip Rogert Fønss
 (1844-1849) Jørgen Conrad de Falsen
 (1849-1867) Enevold de Falsen
 (1867-1908) Frederik Herman Christian de Falsen Baron Zythen-Adeler
 (1908-1919) Malvina Cecilia Georgette Enevoldsdatter de Falsen gift Zythen-Adeler
 (1919-1925) Malvina Cecilia Georgette Enevoldsdatter de Falsens dødsbo
 (1925-1931) Udstykningsforeningen For Sjælland Og Fyns Stifter
 (1931-1933) Den danske stat
 (1933-) Direktoratet for Kriminalforsorgen

Eksterne henvisninger 
 Statsfængslet på Søbysøgård

Herregårde i Faaborg-Midtfyn Kommune
Herregårde i Odense Amt
Fredede slotte og herregårde i Danmark
Afstemning (regnskab)

Ved en afstemning af et regnskab sikrer man sig, at posteringerne på en konto stemmer overens med et eksternt grundlag – oftest et kontoudtog. Afstemningen fører til, at fejl og mangler afsløres og dermed vil kunne korrigeres.

Et enkelt eksempel på en afstemning kunne være kontrollen af, at kontoudtoget for et betalingskort afstemmes mod de gemte kvitteringer for hævninger.

Regnskabsvæsen
Frøken Smillas fornemmelse for sne (film)

Frøken Smillas fornemmelse for sne (eng. titel Smilla's Sense of Snow) er en dansk/tysk film fra 1997, instrueret Bille August og med manuskript af Ann Biderman efter Peter Høegs roman Frøken Smillas fornemmelse for sne.

Medvirkende 

 Ono Fleischer – inuitjæger	
 Julia Ormond – Smilla Jaspersen	
 Agga Olsen – Juliane Christiansen	
 Patrick Field – politibetjent	
 Matthew Marsh – detektiv
 Gabriel Byrne – mekanikeren	
 Jim Broadbent – dr. Lagermann	
 Tom Wilkinson – prof. Loyen	
 Charlotte Bradley – fru Lagermann	
 Richard Harris – dr. Andreas Tork	
 Charles Lewsen – pastor (as Charles Lewson)	
 Robert Loggia – Moritz Jaspersen	
 Emma Croft – Benja	
 Bob Peck – Ravn	
 Ann Queensberry – fru Schou

Eksterne henvisninger 
 Lokationer 
 

Dramafilm fra Danmark
Danske film fra 1997
Film instrueret af Bille August
Dramafilm fra Tyskland
Thrillerfilm fra Danmark
Film fra Danmark (administrationskategori)